Sydney Pollack

De Sydney Pollack, gebuer den 1. Juli 1934 zu Lafayette, Indiana, a gestuerwen de 26. Mee 2008 zu Los Angeles, war en US-amerikanesche Filmregisseur, -produzent a Schauspiller.

Dem Pollack seng Eltere ware russesch Judden, déi an d'USA agewandert waren. Hien huet seng Carrière an den 1960er Joren als Schauspiller an Televisiounsregisseur ugefaangen. 1962 hat hie seng éischt Filmroll am Krichsfilm War Hunt, wou och de Robert Redford seng éischt Roll hat. Zanterhier waren déi zwéi Frënn, an de Redford huet an e puer Filmer vum Pollack gespillt, wéi dee bis Regisseur gouf.

De Sydney Pollack huet ganz villsäiteg Filmer gemaach, wéi Western  (Jeremiah Johnson), Literaturverfilmungen  (Out of Africa), Politthrilleren  (Three Days od the Condor), Melodramen  (Random Hearts) a Comédien  (Tootsie). Hie gouf dräimol fir en Oscar nominéiert; 1986 krut en dann och ee fir déi bescht Regie an Out of Africa.

Hie war zanter 1958 mat der Schauspillerin Claire Griswold bestuet, mat där en dräi Kanner hat. Hien ass 2008 u Kriibs gestuerwen.

 Filmographie (als Regisseur) 
 1965 - The Slender Thread - mam Sidney Poitier, Anne Bancroft an Telly Savalas
 1966 - This Property Is Condemned - mam Natalie Wood, Robert Redford an Charles Bronson
 1968 - The Scalphunters - Western mam Burt Lancaster, Ossie Davis, Shelley Winters an Telly Savalas
 1969 - Castle Keep - mam Burt Lancaster
 1969 - They Shoot Horses, Don't They? - mat der Jane Fonda
 1972 - Jeremiah Johnson - mam Robert Redford
 1973 - The Way We Were - mat der Barbra Streisand an dem Robert Redford
 1975 - The Yakuza - mam Robert Mitchum
 1975 - Three Days of the Condor - mam Robert Redford, Faye Dunaway, Cliff Robertson a Max von Sydow
 1977 - Bobby Deerfield - mam Al Pacino
 1979 - The Electric Horseman - mam Robert Redford an Jane Fonda
 1981 - Absence of Malice - mam Paul Newman a Sally Field
 1982 - Tootsie - mam Dustin Hoffman an Jessica Lange
 1985 - Out of Africa- mam Robert Redford, Meryl Streep a Klaus Maria Brandauer
 1990 - Havanna - mam Robert Redford, Lena Olin an Alan Arkin
 1993 - The Firm - mam Tom Cruise, Jeanne Tripplehorn an Gene Hackman
 1995 - Sabrina - mam Harrison Ford an der Julia Ormond
 1999 - Random Hearts - mam Harrison Ford an der Kristin Scott Thomas
 2005 - The Interpreter - mat der Nicole Kidman an dem Sean Penn
 2005 - Sketches of Frank Gehry - Dokumentarfilm iwwer den Architekt Frank Gehry

 Filmographie (als Schauspiller) 
 1962 - War Hunt - Regie: Denis Sanders
 1982 - Tootsie - als George Fields
 1992 - The Player - Regie: Robert Altman - als Dick Mellon
 1992 - Husbands and Wives - Regie: Woody Allen - als Jack
 1998 - A Civil Action - Regie: Steven Zaillian - als Al Eustis
 1999 - Eyes Wide Shut - Regie: Stanley Kubrick - als Victor Ziegler
 2002 - Changing Lanes - Regie: Roger Michell - als Stephen Delano
 2005 - The Interpreter
 2006 - Fauteuils d'orchestre - als hie selwer
 2007 - The Sopranos - Regie: Alan Taylor - als Warren Feldman
 2007 - Michael Clayton
 2008 - Made of Hono

 Um Spaweck 

Kategorie:US-amerikanesch Filmregisseuren
Kategorie:US-amerikanesch Filmproduzenten
Kategorie:US-amerikanesch Filmschauspiller
Kategorie:Gebuer 1934
Kategorie:Gestuerwen 2008
Kategorie:Oscar fir déi bescht Regie